b'\n_START_ARTICLE_\nLeto brez poletja\n_START_SECTION_\nOpis\n_START_PARAGRAPH_\nLeto brez poletja je bilo za poljedelstvo katastrofalno obdobje. Zgodovinar John D. Post je to obdobje poimenoval "zadnja velika eksisten\xc4\x8dna kriza zahodnega sveta". Posledice nenavadnih klimatskih odstopanj leta 1816, so bile najbolj vidne na atlantskem delu Kanade, v zvezni dr\xc5\xbeavi New England (ZDA) in delno po zahodni Evropi. Navadno so v teh predelih Kanade in ZDA pozno spomladi in poleti razmeroma stabilne temperature: v povpre\xc4\x8dju med 20 in 25 \xc2\xb0C in redko pod 5 \xc2\xb0C. Poletni sneg je izjemna redkost.\n_START_SECTION_\nSeverna Amerika\n_START_PARAGRAPH_\nPo nekaterih delih severne Amerike, se je leta 1816 vztrajno podila "suha megla". Ta je porde\xc4\x8dila in zatemnila son\xc4\x8dno svetlobo do te mere, da so son\xc4\x8dne pege bile vidne s prostim o\xc4\x8desom. Megla se ni razpr\xc5\xa1ila ne z vetrom ne z de\xc5\xbeevjem. Bila je ozna\xc4\x8dena kot "stratosferska sulfatna snov"._NEWLINE_Na vi\xc5\xa1jih predelih, kjer je poljedelstvo bilo ote\xc5\xbeeno tudi v dobrih letinah, je hladna klima dodatno \xc5\xa1kodila kmetijstvu.V maju istega leta, je zmrzal uni\xc4\x8dila ve\xc4\x8dino pridelka na vi\xc5\xa1jih predelih New Englanda in New Yorka. 6. junija je v Albanyu, New Yorku, in Dennysvillu padel sneg._NEWLINE_Nad pojavom je bilo izre\xc4\x8denih veliko mnenj. Pesnica Sarah Snell Bryant, iz zvezne dr\xc5\xbeave New England, je v svoj dnevnik napisala "Weather backward." (Narobe vreme)._NEWLINE_V cerkvi verske sekte, v zvezni dr\xc5\xbeavi New York, blizu New Lebanona, je Nicholas Bennet maja 1816 zapisal: "Vse je bilo zamrznjeno." in hribi so bili "neplodni kot zima". V maju so temperature skoraj vsak dan padle pod ledi\xc5\xa1\xc4\x8de. Zemlja je zmrznila 9. junija. 12. junija so "Shaker-ji" bili prisiljeni ponovno zasaditi od mraza uni\xc4\x8dene pridelke. 7. julija je bilo tako mrzlo, da je vse nehalo rasti. Gri\xc4\x8devje v Berkshiru je zamrznilo 23. avgusta, kot tudi ve\xc4\x8dina zemlje na severovzhodu."_NEWLINE_Nek zgodovinar iz Massatchusettsa je ujmo analiziral. "Pojavljale so se hude zmrzali skoraj vsak dan; 7. in 8. junija je padel sneg, bilo je tako hladno, da so pridelki zmrzovali do korenin. Zgodaj jeseni je \xc5\xa1e nezrela koruza bila zamrznjena do te mere, da ni mogla zoreti in se je ni spla\xc4\x8dalo obrati. Primanjkovalo je sestavin za peko kruha, cene so bile visoke in revni sloj je bil pogosto brez hrane. Potrebno je vedeti, da \xc5\xbeitnice z "zahoda", takrat niso bile dobavljive preko \xc5\xbeelezni\xc5\xa1kih povezav, in prebivalci so se morali nana\xc5\xa1ati na lastne vire oziroma na druge ljudi v bli\xc5\xbeini._NEWLINE_V kraju Cape May (New Jersey), je proti koncu junija, zmrzal trajala 5 no\xc4\x8di zapored in tako na pridelku povzro\xc4\x8dila ob\xc5\xa1irno \xc5\xa1kodo._NEWLINE_V juliju in avgustu, so poro\xc4\x8dali o ledenih plo\xc5\xa1\xc4\x8dah na rekah in jezerih vse do severozahodnega dela Pennsylvanije. 20. in 21. avgusta so o zmrzali poro\xc4\x8dali tudi v zvezni dr\xc5\xbeavi Virginia. Nagel padec v temperaturi je bil pogost pojav, z nihanji od normalnih poletnih temperatur (35 \xc2\xb0C) do temperatur blizu ledi\xc5\xa1\xc4\x8da v samo nekaj urah. Vreme so la\xc5\xbeje prena\xc5\xa1ali tisti, ki so bili vajeni dolgih zimskih obdobij. Osrednja te\xc5\xbeava je bil vpliv vremena na pridelke in tako na vir hrane in lesa za kurjavo. Thomas Jefferson se je po upokojitvi v kraju Moticello (Virginia) ukvarjal s pridelavo \xc5\xbeivil, seveda neuspe\xc5\xa1no, kar ga je prisililo v dodatne zadol\xc5\xbeitve. 13. septembra so v \xc4\x8dasopisu iz z.d. Virginia poro\xc4\x8dali o primanjkljaju v pridelku od polovice do dveh tretjin celotne kapacitete in dodali, da sta mraz kot tudi su\xc5\xa1a pogasila vso upanje. V \xc4\x8dasopisu iz kraja Norfolk (Virginia) so zapisali: "Smo \xc5\xbee na polovici meseca julija in \xc5\xa1e ne moremo re\xc4\x8di, da je vreme poletju primerno. \xc5\xbde ve\xc4\x8d kot tri mesece prevladujejo vetrovi iz vzhoda... sonce je pove\xc4\x8dini zatemnjeno in nebo prekrito z oblaki; zrak je vla\xc5\xbeen in neprijeten in pogosto tako srhljiv, da je umik h kaminu zelo za\xc5\xbeelen."_NEWLINE_Lokalni kmetje so uspe\xc5\xa1no pridelali le del\xc4\x8dek polj\xc5\xa1\xc4\x8din, vendar cena koruze in drugih \xc5\xbeit je dramati\xc4\x8dno rastla. Cena ovesa, na primer, je porastla iz 12 \xc2\xa2/enoto (mernik, 3,4 $/m\xc2\xb3) leta 1815 (danes 1,55 $) na 92 \xc2\xa2/enoto (mernik, 26 $/m\xc2\xb3) v letu 1816 (danes 12,78 $). Izpad v pridelku je dodatno podkrepilo neprimereno prevozni\xc5\xa1ko omre\xc5\xbeje: z le nekaj kopenskimi ali plovnimi potmi, brez \xc5\xbeelezni\xc5\xa1ke povezave, je bil uvoz \xc5\xbeivil drag.\n_START_SECTION_\nEvropa\n_START_PARAGRAPH_\nNizke temperature in obilno de\xc5\xbeevje sta v Veliki Britaniji in na Irskem onemogo\xc4\x8dila \xc5\xbeetev. Iz Walesa so dru\xc5\xbeine v iskanju hrane preseljevale zelo dale\xc4\x8d. Lakota se je, zaradi izpada pridelka p\xc5\xa1enice, ovesa in krompirja, raz\xc5\xa1irila na sever in jugozahod Irske. V Nem\xc4\x8diji je bila kriza tako huda, da so cene visoko porastle. Zaradi takrat \xc5\xa1e neznanih okoli\xc5\xa1\xc4\x8din krize, se je prebivalstvo \xc5\xa1irom Evrope zbiralo v demonstracijah pred tovarnami \xc5\xbeita in pekarnami, kasneje so se protesti sprevrgli v izgrede, zasede in kraje. Za Evropo je to bilo najhuj\xc5\xa1e obdobje lakote 19. stoletja._NEWLINE_Posledice so bile \xc5\xa1iroko raz\xc5\xa1irjene in trajale vse do zime in ve\xc4\x8d. Leta 1816 in 1817 so v \xc5\xa0vici poletja bila tako hladna, da je pod ledenikom Gietro nastal naravni ledeni jez, visoko v dolini Val de Bagnes. Kljub \xc5\xa1tevilnim poskusom drena\xc5\xbee rasto\xc4\x8dega jezera, in\xc5\xbeenirja Ignaza Vanetza, se je jez podrl junija leta 1818.\n_START_SECTION_\nAzija\n_START_PARAGRAPH_\nNa Kitajskem je mrzlo vreme pokon\xc4\x8dalo drevesa, ri\xc5\xbeeve polj\xc5\xa1\xc4\x8dine in celo vodne bivole, posebej na severu. Poplave so uni\xc4\x8dile veliko ostalih polj\xc5\xa1\xc4\x8din. Izbruh vulkana Tambora je vplival na sezono monsunov in posledi\xc4\x8dno povzro\xc4\x8dil ogromne poplave v dolini Yangtze. V Indiji je pozna sezona monsunov povzro\xc4\x8dila hudournike in hudo \xc5\xa1irjenje kolere iz regije v bli\xc5\xbeini reke Ganges v Bengalih vse do Moskve.\n_START_SECTION_\nVzroki\n_START_PARAGRAPH_\nDanes je splo\xc5\xa1no znano, da je glavni vzrok sprememb vremena bil izbruh ognjenika med 5. in 15. aprilom 1815, na otoku Sambawa v Indoneziji (kasneje del Nizozemske kolonije, vendar pod Francosko vladavino med Napoleonovo okupacijo Nizozemske), kot opisano v delu Thomasa Stamforda. Indeks vulkanske eksplozivnosti izbruha je bil 7 - velikanski naravni dogodek, ki je izvrgel ogromno vulkanskega pepela v zgornjo atmosfero. Bil je najve\xc4\x8dji tovrstni dogodek po izbruhu vulkana Hatape leta 180 n.\xc5\xa1t. Posebnega pomena je tudi dejstvo, da se je izbruh leta 1815 zgodil v obdobju nenavadno nizke son\xc4\x8dne aktivnosti v zadnjih desetletjih dobe, danes znane kot mala ledena doba._NEWLINE_Drugi pomembnej\xc5\xa1i izbruhi (VEI nad 4) v tem obdobju:_NEWLINE_- 1812: La Soufriere, Karibi_NEWLINE_- 1812: Sangihski otoki, Indonezija_NEWLINE_- 1813: otoki Ryukyu, Japonska_NEWLINE_- 1814: Mayon, Filipini_NEWLINE_Navedeni izbruhi so dodatno prispevali h koli\xc4\x8dini atmosferskega prahu. Zna\xc4\x8dilnost velikega izbruha je padec povpre\xc4\x8dne svetovne temperature zaradi zmanj\xc5\xa1anega preboja son\xc4\x8dne svetlobe skozi stratosfero._NEWLINE_Na osnovi analize iz leta 2012, ki jo je opravil in\xc5\xa1titut Barkeley Earth Surface Temperature, je Tambora leta 1815 povzro\xc4\x8dila padec povpre\xc4\x8dne svetovne temperature za 1 \xc2\xb0C. Manj\xc5\xa1e padce v temperaturi so zabele\xc5\xbeili pri izbruhih med letoma 1812-1814.\n_START_SECTION_\nPosledice\n_START_PARAGRAPH_\nKot posledica zaporednih izbruhov, so bile prej omenjene polj\xc5\xa1\xc4\x8dine \xc5\xbee nekaj let oslabljene; zadnji udarec je zadal vulkan Tambora. Evropa je, \xc5\xbee na\xc4\x8deta zaradi Napoleonovih vojn, utrpela \xc5\xa1e pomanjkanje hrane. Shodi so se za\xc4\x8deli v Veliki Britaniji in Franciji in \xc5\xbeitna skladi\xc5\xa1\xc4\x8da so bila izropana. Nasilje je bilo izrazitej\xc5\xa1e v \xc5\xa0vici, kjer je lakota povzro\xc4\x8dila, da vlada razglasi izredne razmere. Dogodku se pripisujejo huda neurja in nenavadna koli\xc4\x8dina de\xc5\xbeja s poplavljanjem osrednjih Evropskih rek (vklju\xc4\x8dno z reko Ren), ter zmrzal v avgustu. Leta 1816 in 1819 je na Irskem izbruhnila epidemija tifusa, dodatno podkrepljena z lakoto, ki jo je povzro\xc4\x8dilo "leto brez poletja". Ocenjeno je bilo, da je na Irskem tragi\xc4\x8dno klonilo 100.000 ljudi. BBC-jev dokumentarec je poro\xc4\x8dal o podvojeni umrljivosti v \xc5\xa0vici leta 1816, kar je pomenilo 200.000 smrtnih \xc5\xbertev v celi Evropi.\n_START_SECTION_\nKulturne posledice\n_START_PARAGRAPH_\nV tem obdobju je visoka raven "tefre" (vulkanska snov) v atmosferi, botrovala nenavadno slikovitemu son\xc4\x8dnemu zahodu, uprizorjenemu v slikah umetnika J.M.W. Turnerja. Podobni pojavi so bili opa\xc5\xbeeni po izbruhu vulkana Krakatoa leta 1883 in po izbruhu vulkana Pinatubo leta 1991 na zahodni obali ZDA in Filipinih._NEWLINE_Pomanjkanje ovesa za krmo konjev je najverjetneje navdihnilo nem\xc5\xa1kega izumitelja Karla Draisa pri raziskovanju na\xc4\x8dinov prevoza brez uporabe konja, kar je bilo kasneje znano kot prednik kolesa in korak k mehanizirani obliki osebnega prevoza._NEWLINE_"Leto brez poletja" je najverjetneje pripomoglo tudi k priseljevanju ljudi v notranjost severne Amerike (ZDA), posebno kme\xc4\x8dkih dru\xc5\xbein iz predela New Englanda (kar je danes zahodni del New Yorka in bli\xc5\xbenjega zahoda) v iskanju primernej\xc5\xa1e klime, rodovitnej\xc5\xa1e zemlje in bolj\xc5\xa1ih pogojev pridelovanja._NEWLINE_Po mnenju zgodovinarja L.D. Stillwella, je Vermont utrpel padec v prebivalstvu med 10.000 in 15.000 ljudmi. Med tistimi, ki so zapustili Vermont je bila dru\xc5\xbeina Josepha Smitha, kateri je potoval iz Sharona v Vermontu do Palmyre v New Yourku. Premik je posredno vplival pri nastanku verske knjige o Mormonih in ustanovitvi Cerkve Jezusa Kristusa svetih iz poslednjih dni, Mormonizem._NEWLINE_Junija leta 1816 so nenehne padavine in frigidno poletje prisilile Mary Shelley, Johna Williama Palidorija in njune prijatelje, da ostanejo znotraj vile Diodati s pogledom na jezero Geneva, za celoten \xc4\x8das njihovega dopustovanja v \xc5\xa0vici. Odlo\xc4\x8dili so se tekmovati kdo bo napisal najbolj srhljivo zgodbo in tako je Shelly napisala noveli o Frankesteinu in Lordu Byronu. Knjigi sta kasneje navdihnili Polidorija pri pisanju "The vampyre" (Vampir), predhodnika uspe\xc5\xa1nice Drakula. Isto\xc4\x8dasno je Lord Byron dobil navdih za pesem Darkness (Tema)._NEWLINE_Kemik Justus Von Liebig, ki je kot otrok v Darmstadtu na lastni ko\xc5\xbei preizkusil lakoto, je kasneje preu\xc4\x8deval rastlinsko prehranjevanje in uvedel mineralno gnojilo.\n_START_SECTION_\nPrimerljivi dogodki\n_START_PARAGRAPH_\n\xe2\x80\xa2 ognjenik Toba (pred 70.000-75.000 leti)_NEWLINE_\xe2\x80\xa2 vremenske motnje v letih 1628\xe2\x88\x9226 pr.n.\xc5\xa1t., navadno pripisane izbruhu ognjenika Santorini_NEWLINE_\xe2\x80\xa2 izbruh ognjenika Hekla 3 okoli leta 1200 pr.n.\xc5\xa1t., so\xc4\x8dasno s koncem bakrene dobe_NEWLINE_\xe2\x80\xa2 izbruh ognjenika Hetape okoli leta 180 n.\xc5\xa1t._NEWLINE_\xe2\x80\xa2 izredni vremenski dogodki med letoma 535-536 n.\xc5\xa1t. so bili pripisani vulkanskemu izbruhu_NEWLINE_\xe2\x80\xa2 izbruh ognjenika Heaven lake (Nebe\xc5\xa1ko jezero) med S. Korejo in Kitajsko okoli leta 969 n.\xc5\xa1t._NEWLINE_\xe2\x80\xa2 izbruh ognjenika Rinjani na otoku Lombok v Indoneziji, leta 1257_NEWLINE_\xe2\x80\xa2 izbruhu ognjenika Kuwae so pripisali vlogo pri padcu Konstantinoplja leta 1453_NEWLINE_\xe2\x80\xa2 zaradi izbruha ognjenika Huaynaputina v Peruju, je leto 1601 bilo najhladnej\xc5\xa1e leto na severni polobli v \xc5\xa1estih stoletjih, isto leto sta zima in pomlad bila zelo mrzla, poletje pa hladno in de\xc5\xbeevno_NEWLINE_\xe2\x80\xa2 izbruh ognjenika Laki na Isladiji je bil tragi\xc4\x8den za tiso\xc4\x8de evropejcev, med letoma 1783-84_NEWLINE_\xe2\x80\xa2 izbruh ognjenika Pinatubo leta 1991 je spro\xc5\xbeil nenavadne vremenske vzorce in za\xc4\x8dasne ohladitve v ZDA, posebno na severovzhodu in bli\xc5\xbenjem zahodu dr\xc5\xbeave. Nenavadno blagi zimi in topli pomladi leta 1992, je sledilo hladno in de\xc5\xbeevno poletje. Med letoma 1991-93 so se vzdol\xc5\xbe zahodne obale ZDA, posebej v Kaliforniji, padavine okrepile.\n_START_SECTION_\nPop kultura\n_START_PARAGRAPH_\nV albumu Oh Perilous World je \xc4\x8delo-rock skupina Rasputina napisala pesem z naslovom "1816, Leto brez poletja". Folk pevec iz Vermonta, Pete Sutherland je skomponiral pesem z naslovom "1800 and froze to death", ki je bila posneta leta 2009 na zgo\xc5\xa1\xc4\x8denki "Thufters and Through-Stones: The music of Vermont\'s first 400 years". V svoji tezi se mehi\xc5\xa1ki novelist in direktor Giullermo del Toro "Why Vampires Never Die", v sodelovanju z ameri\xc5\xa1kim pisateljem Chuckom Hoganom, sklicuje na poletje leta 1816, ki je tudi obdobje v katerem je okvirna interpretacija "Vampirja" prvi\xc4\x8d nastala.'